Kerkent ha ma oa skarzhet an Hiksosed e klaskas Egiptiz adperchennañ tachennoù ar su. E tolead Elefantina hag e Nubia Izel peurgetket e lech ma oa bet savet emglevioù etre tierned un nebeud kêrioù ha roue Kerma. Thoutmose kentañ, evel Ahmose en e raok, a dagas ar rouantelezh nubian. Lakaet e oa seziz war ar gêrbenn, Kerma, ha distrujet e oa ar rouantelezh enebour war-dro 1500 kent J.-K.